ในการซื้อหุ้นเราควรมีหุ้นในมือกี่ธุรกิจเพื่อกระจายความเสี่ยง ระหว่าง 1-2 ธุรกิจ, 3-5 ธุรกิจ, มากกว่า 5 ธุรกิจ
3-5 ธุรกิจ การซื้อหุ้นเพื่อกระจายความเสี่ยง ควรมีหุ้น 3-5 ธุรกิจ เพราะการซื้อหุ้นในตลาดหลักทรัพย์ก็คือการทำธุรกิจโดยการเป็นเจ้าของธุรกิจบางส่วน ถ้าเรามีแค่ 1-2 ธุรกิจอาจไม่พอในยามที่วงจรธุรกิจเปลี่ยนเร็วมากเช่นปัจจุบัน หุ้นที่เราถืออาจจะขึ้นสูงมากหรือตกต่ำมากไปเลย หรือมีความเสี่ยงสููงนั่นเอง จึงน่าจะมีหุ้นซัก 3 หรือ 4 หรือ 5 ธุรกิจ เพื่อกระจายความเสี่ยงในการลงทุน แต่ก็ไม่ควรมีธุรกิจจำนวนมากเกินไปจนเราไม่สามารถรู้หรือติดตามได้ว่าธุรกิจที่เราซื้อนั้นกำลังอยู่ในวงจรไหนของการเติบโต ซึ่งจะทำให้เราลงทุนในธุรกิจที่ไม่คุ้มค่าและทำให้เราเสียหายได้ นอกจากนี้ การซื้อหุ้นหลายตัวมากเกินไปนั้น ในที่สุดเราก็มักจะซื้อมาขายไป ซื้อหุ้นตัวใหม่ไปเรื่อย ๆ เพื่อเก็งกำไร กลายเป็นว่าเรากำลัง “เล่นหุ้น” คือไม่ได้คิดถึงพื้นฐานของการเป็นธุรกิจเลย ไม่ได้คิดถึงการลงทุนในธุรกิจในฐานะเจ้าของร่วม เอาแต่เก็งว่าราคาหุ้นจะขึ้นหรือลงในระยะสั้นแข่งกับคนอื่นเท่านั้น ซึ่งไม่ใช่วิธีกระจายความเสี่ยงในการลงทุน อย่างไรก็ตามหากเราวิเคราะห์หุ้นไม่เป็น ไม่สามารถติดตามธุรกิจต่าง ๆ ได้ อาจแก้ปัญหาโดยการซื้อกองทุนรวมโดยเฉพาะที่เป็นกองทุนอิงดัชนีหลัก ๆ ทั้งของไทยและต่างประเทศ เปรียบได้กับการเลือกลงทุนในหุ้นหรือกิจการ “ชั้นนำ” ที่สุดของประเทศไทยหรือของต่างประเทศ มีโอกาสที่จะได้ผลตอบแทนและรักษาความมั่งคั่งของตนและครอบครัวไว้ได้มาก
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน